Publication: Magyar Közlöny
Issue: MK-1998-72 (Year: 1998, Number: 72)
Era: 1990-2004
Section: a 9/1998. (VIII. 7.) FVM rendelethez
Paragraph Index: 57

1. A foglalkozás gyakorlása során előforduló legfontosabb feladatcsoportok Az élelmiszeripari menedzser képes legyen: — Kommunikálni (befogadni és felhasználni az információkat, információt átadni, csoportot vezetni és irányítani, tárgyalási technikát alkalmazni, idegen nyelvet alapfokon használni, telekommunikációs eszközöket használni). — Élelmiszeripari gyártási folyamatot végezni (alap-, segéd- és csomagolóanyagokat használni, általános élelmiszeripari műveleteket, technológiákat feldolgozó berendezéseket üzemeltetni, részt venni gyártás- és gyártmányfejlesztésben). — Élelmiszeripari gyártási folyamatot irányítani (gazdálkodni a rendelkezésre álló emberi erőforrásokkal, biztosítani a gyártáshoz a szükséges alap-, segéd- és csomagolóanyagokat, biztosítani a berendezések folyamatos működőképességét, betartani a technológiai előírásokat, átadni a szakmai ismereteket). — Ellenőrizni (folyamatosan ellenőrizni és szükség esetén beavatkozni a termék minőségének biztosítása érdekében, ellenőrizni a higiéniai, biztonságtechnikai és környezetvédelmi előírások betartását). — Gazdasági környezetet értékelni (alkalmazkodni a piacgazdaság változásaihoz, gazdasági számításokat végezni és elemezni, részt venni vállalkozás megalapításában és megszüntetésében, számviteli és pénzügyi alapműveleteket végezni, számítógépes programokat használni). — Ügyviteli adminisztrációs tevékenységet végezni és irányítani (ügyviteli előírásokat alkalmazni, irodatechnikai eszközöket használni, hivatalos levelezést folytatni). — Önmagát fejleszteni (folyamatosan figyelemmel kísérni szakterülete fejlődését, részt venni továbbképzéseken). Közös élelmiszer-technológiai és gyártásismereti, élelmiszeripari gépészeti műveletek, mérések alapjai, továbbá számviteli, pénzügyi, vállalatgazdasági, jogi, marketing és szervezési alapismeretek, amelyek alapját képezik a három szakirányú képzésnek. A technológiai, gépészeti és vállalkozó szakirány elméleti és gyakorlati képzési elemekből épül fel.

Source: https://magyarkozlony.hu/hivatalos-lapok/24eb3103826d52dff00b7818066bea0713750f1e/dokumentumok/2dfa3313f98eaccb9b3d7bf8086c7bf89df88827/letoltes